CELEX: 62015CA0398
Language: ro
Date: 2017-03-09 00:00:00
Title: Cauza C-398/15: Hotărârea Curții (Camera a doua) din 9 martie 2017 (cerere de decizie preliminară formulată de Corte suprema di cassazione – Italia) – Camera di Commercio, Industria, Artigianato e Agricoltura di Lecce/Salvatore Manni [Trimitere preliminară — Date cu caracter personal — Protecția persoanelor fizice în ceea ce privește prelucrarea acestor date — Directiva 95/46/CE — Articolul 6 alineatul (1) litera (e) — Date care trebuie publicate în registrul societăților — Prima directivă 68/151/CEE — Articolul 3 — Dizolvarea societăţii interesate — Limitarea accesului terţilor la aceste date]

8.5.2017   
            
            
               RO
            
            
               Jurnalul Oficial al Uniunii Europene
            
            
               C 144/6
            
         Hotărârea Curții (Camera a doua) din 9 martie 2017 (cerere de decizie preliminară formulată de Corte suprema di cassazione – Italia) – Camera di Commercio, Industria, Artigianato e Agricoltura di Lecce/Salvatore Manni
   (Cauza C-398/15) (1)
   
   ([Trimitere preliminară - Date cu caracter personal - Protecția persoanelor fizice în ceea ce privește prelucrarea acestor date - Directiva 95/46/CE - Articolul 6 alineatul (1) litera (e) - Date care trebuie publicate în registrul societăților - Prima directivă 68/151/CEE - Articolul 3 - Dizolvarea societăţii interesate - Limitarea accesului terţilor la aceste date])
   (2017/C 144/07)
   Limba de procedură: italiana
   
      Instanța de trimitere
   
   Corte suprema di cassazione
   
      Părțile din procedura principală
   
   
      Reclamantă: Camera di Commercio, Industria, Artigianato e Agricoltura di Lecce
   
      Pârât: Salvatore Manni
   
      Dispozitivul
   
   Articolul 6 alineatul (1) litera (e), articolul 12 litera (b) şi articolul 14 primul paragraf litera (a) din Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date, coroborate cu articolul 3 din Prima directivă 68/151/CEE a Consiliului din 9 martie 1968 de coordonare, în vederea echivalării, a garanțiilor impuse societăților în statele membre, în înțelesul articolului 58 al doilea paragraf din tratat, pentru protejarea intereselor asociaților sau terților, astfel cum a fost modificată prin Directiva 2003/58/CE a Parlamentului European și al Consiliului din 15 iulie 2003, trebuie interpretate în sensul că, în stadiul actual al dreptului Uniunii, revine statelor membre sarcina de a stabili dacă persoanele fizice vizate la articolul 2 alineatul (1) literele (d) şi (j) din această din urmă directivă pot să solicite autorităţii însărcinate cu ţinerea registrului central, a registrului comerţului și respectiv a registrului societăţilor să verifice, pe baza unei aprecieri de la caz la caz, dacă se justifică în mod excepţional, pentru motive preponderente şi legitime referitoare la situaţia lor specială, să se limiteze, la expirarea unui termen suficient de lung după dizolvarea societăţii interesate, accesul la datele cu caracter personal care le privesc, înscrise în acest registru, la terţii care justifică un interes special în consultarea datelor respective.
   
      (1)  JO C 354, 26.10.2015